РЕГЛАМЕНТ (ЕО) № 158/2008 НА КОМИСИЯТА
от 21 февруари 2008 година
за регистриране на някои наименования в Регистъра на защитените наименования за произход и защитените географски указания (Salate von der Insel Reichenau (ЗГУ), Gurken von der Insel Reichenau (ЗГУ), Feldsalat von der Insel Reichenau (ЗГУ), Tomaten von der Insel Reichenau (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея, както и по силата на член 17, параграф 2 от Регламент (ЕО) № 510/2006, заявките за регистрация на наименованията „Salate von der Insel Reichenau“, „Gurken von der Insel Reichenau“, „Feldsalat von der Insel Reichenau“ и „Tomaten von der Insel Reichenau“, подадени от Германия, бяха публикувани в Официален вестник на Европейския съюз (2).
(2)
Комисията не получи нито едно възражение по смисъла на член 7 от Регламент (ЕО) № 510/2006 и следователно тези наименования трябва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се наименованията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 февруари 2008 година.